cyanic-selkie/wikianc huggingface dataset:
Évariste Ndayishimiye
Biografi
Évariste Ndayishimiye ble født i 1968 i Giheta i Gitegaprovinsen i Burundi. Han påstås å være en glødende katolikk. Da massakrene på hutuene startet i 1995 var Ndayishimiye ved Universitetet i Burundi hvor han studerte jus. Han flyktet og sluttet seg til den moderate opprørsbevegelsen CNDD-FDD som hadde støtte fra mange hutuer. I tiden fram mot 2005 ble CNDD-FDD det politiske partiet som overtok makten, og Ndayishimiyes studiekamerat Pierre Nkurunziza, som også hadde flyktet fra universitetet under massakrene, ble president i Burundi i august 2005. Ndayishimiye var innenriksminister fra 2006 til 2007 og deretter sjef for militærgarden til Nkurunziza. Denne posisjonen hadde han til 2014. Han tok i denne perioden også opp studiene, samtidig som han også ledet Burundis nasjonale olympiske komite.
Etter økende motstand kunngjorde Nkurunziza at han ikke stilte til valg for en fjerde presidentperiode i 2018. Han pekte på Ndayishimiye som sin foretrukne kandidat. Det ble hevdet at Nkurunziza ønsket å styre mer indirekte gjennom Ndayishimiye, men man så også på Ndayishimiye som en kompromisskandidat innenfor CNDD-FDD-ledelsen og blant veteranene fra borgerkrigen.
Presidentperioden
Ndayishimiye sitter for en periode på syv år. Han la fram sin regjeringsliste 28. juni 2020, og han reduserte der kabinettet fra 21 til 15 ministre og han innsatte vesentlig veteraner fra borgerkrigen.
Faa’a
Faa'a er en kommune på Tahiti i Fransk Polynesia. Den utgjør en del av hovedstadsområdet Papeete. Folketellingen i 2017 viste et innbyggertall på 29,878.
Tahiti internasjonale lufthavn ligger i Faa'a.
Eivind Eckbo
Eivind Eckbo er navnet til flere personer:
Nils Alstrup Dahl (1876–1940)
Nils Alstrup Dahl (født 19. november 1876 i Christiania, død 3. januar 1940 i Oslo) var en norsk maler. Motivene i hans malerier var landskaper og bypartier, av og til portretter og stilleben.
Bakgrunn
Han var sønn av medisinaldirektør Ludvig Wilhelm Dahl og Anne Cathrine Lyders Dahl, født Bonnevie. Han hadde flere søsken. To av hans søstre, Cecilie Dahl og Ingerid Dahl var også malere. En annen søster, Anna Munch, var forfatter, og en bror, Ludvig Dahl, var byfogd og spiritist.
Utdannelse og karriere
Han hadde sin utdannelse fra Harriet Backers malerskole i Christiania i 1895–1897. I 1897 studerte han i København, og i 1911 ved Académie Colarossi i Paris.
Han fikk flere stipender som gjorde det mulig for ham å foreta studiereiser. Han mottok blant annet midler fra Finnes legat i 1900 og 1901, fra Hielmstierne-Rosencrones legat, og Ole Evenstads legat i 1911 og 1912. Han fikk også Statens kunstnerstipend i 1918 og 1919. Han oppholdt seg i Paris også etter at han reiste dit i 1911. Den gangen ble han der til 1914. Neste gang var han der i perioden 1918–1919.
Han er representert med malerier i Nasjonalgalleriet, Nasjonalmuseet for kunst, arkitektur og design, i Oslo Bymuseum og Oslo kommunes kunstsamlinger.
Han deltok på Høstutstillingen flere ganger fra 1897 til 1937, på Jubileumsutstillingen på Frogner i 1914 og på Verdensutstillingen i San Francisco i 1915. Der fikk han «Honorable Mention» (direkte oversatt: Ærefull omtale). Han stilte også ut på Landsutstillingen i Trondheim i 1930, og på Høstutstillingen 25 år i Kunsternes Hus i Oslo i 1932.
Sveitsisk kjøkkenstandard
Den sveitsiske kjøkkenstandarden er en standard for mål på kjøkkeninnredning, og er mest kjent for sine modulmål på 55-60-90 cm. Standarden har i dag stort sett blitt erstattet av 60 cm europeisk standard modulbredder (EN 1116), som i sin tur er basert på den tidligere svenske kjøkkenstandarden. Breddeforskjellen på den sveitsiske og europeiske standarden er imidlertid ikke så veldig stor, ettersom den sveitsiske bruker 55 cm innvendig bredde og den europeiske bruker 60 cm utvendig bredde. Forskjellen blir dermed i praksis ofte rundt bare 1 cm.
I motsetning til den nyere europeiske EN 1116-standarden så angir den sveitsiske standarden flere installasjonsmål, hvilket skal gjøre det enkelt å erstatte eller blande moduler fra ulike kjøkkenleverandører. De sveitsiske målene er:
I tillegg har standarden høydeinndeling på moduler er basert på sjettedeler av 762 mm, altså 127 mm høyde per modulmål. Denne høydeinndelingen med «sjettedeler» anses som hovedårsaken til standardens fortsatte popularitet i Sveits den dag i dag.
Navn
Tidligere var det offisielle tyske navnet på den sveitsiske kjøkkenstandarden Schweizer Mass-System (SMS), som direkte oversatt betyr "sveitsisk målsystem".
Fabian Barański
Fabian Barański (født 27. mai 1999) er en polsk roer.
Han representerte Polen under Sommer-OL 2020 i Tokyo, hvor han ble nummer 4 i dobbeltfirer.
Sveitsisk kjøkkenstandard
Historie
Opprinnelsen til SMS-systemet er uklar, men suksessen til Frankfurterkjøkkenet har trolig vært en inspirasjon. Utviklingen av standarden hadde hovedsakelig tre store drivkrefter: Hvitevareprodusenten Therma AG, dens tekniske direktør og sjefsdesigner fra 1958 til 1968 Hans Hilfiker, og metallvare-fabrikken Franke. I tillegg til disse pionerene så tilsluttet også andre interesserte seg en sveitsisk forening som ønsket å standardisere kjøkkenmål (Schweizerische Industriekommission zur Normung der Küche, SINK)-
I 1995 ble Sveits tvunget til å innføre den europeiske standarden for kjøkkenmål (EN 1116), og den sveitsiske kjøkkenstandarden mistet sin status som nasjonal standard og ble nedgradert til å kun være en bransjestandard. Kjøkken og hvitevarer som følger denne standarden er fremdeles vanlige på det sveitsiske markedet. I 2005 hadde den sveitsiske standarden fremdeles en markedsandel på to tredjedeler av kjøkkenutstyr.
Alain-Guillaume Bunyoni
Alain-Guillaume Bunyoni (født 23. april 1972) er en burundisk politiker som har vært statsminister I Burundi siden 23. juni 2020. Før det, fra 2015, var han minister for intern sikkerhet.
Sveitsisk kjøkkenstandard
Standardmålene
Målene i kjøkkenstandarden ble utformet basert på statistiske mål av menneskekroppen slik at det for de fleste mennesker skal være behagelig å arbeide.
Alain-Guillaume Bunyoni
Burundis situasjon
Burundi var på 1990- og 2000-tallet preget av borgerkrig, massakrer og sterke motsetninger mellom hutuer og tutsier. I 2005 tok opprørslederen Pierre Nkurunziza og partiet Conseil National pour la Défense de la Démocratie–Forces pour la Défense de la Démocratie (CNDD-FDD) makten. Nkurunziza satt som president fram til 2020. Landet hadde i denne perioden ikke noe statsministerembede. I 2020 trakk Nkurunziza seg og støttet Évariste Ndayishimiye ved presidentvalget. Ndayishimiye vant valget og gjeninnførte statsministerposten i juni 2020. Bunyoni ble dermed Burundis første statsminister siden Pascal-Firmin Ndimira gikk av i 1998.
Sveitsisk kjøkkenstandard
Arbeidshøyde 90 cm
Det ble fastslått at normal arbeidshøyde for matlaging var rundt 85 cm. Det ble videre fastslått at 92 cm var en god benkehøyde dersom man tok utgangspunkt i en 16 cm dyp vaskekum. 90 cm ble fastslått som et kompromiss ettersom det ble ansett som en mindre ulempe å arbeide med hendene noe høyere, mens det ble ansett som en større ulempe å måtte bøye seg ned i en krøkete arbeidsstilling. Ettersom basehøyden (hvor nært gulvet møblene begynner) kan velges fritt er det fremdeles gode muligheter for individuell tilpasning av arbeidshøyden innenfor standarden.
Alain-Guillaume Bunyoni
Bakgrunn og utdannelse
Bunyoni er født 23. april 1972 i Kanyosha i Bujumbura Mairie-provinsen. Han utdannet seg ved Universitetet i Burundi fram til 1994 da han sluttet seg til CNDD-FDD, i likhet med både Pierre Nkurunziza og Évariste Ndayishimiye.
Harald Julin
Harald Sigfrid Alexander Julin (født 27. mars 1890, død 31. juli 1967) var en svensk svømmer og vannpolospiller som deltok i flere olympiske leker, 1908 i London, 1912 i Stockholm og 1920 i Antwerpen.
Julin vant en olympisk sølvmedalje i vannpolo under OL 1912 i Stockholm. Han var med på det svensk vannpololaget som kom på andreplass i turneringen bak Storbritannia. I kampen om sølvmedaljene vant Sverige over Belgia med 4-2. Turneringen ble avviklet i Djurgårdsbrunnsviken i perioden 7. til 16. juli 1912. Han var også med på de svenske vannpololagene som kom på tredjeplass både i OL 1908 i London og OL 1920 i Antwerpen. Julin deltok også i svømming under OL 1908 han kom på tredjeplass på 100 meter fri bak amerikaneren Charles Daniels og Zoltán Halmay fra Ungarn.
Alain-Guillaume Bunyoni
Politisk karriere
Etter våpenhvilen i 2003 ble Bunyoni sjef for den nye politistyrken i Burundi. Fra 2007 til 2011 var han minister for offentlig sikkerhet, en stilling han også hadde fra 2015 til 2020. Fra 2011 til 2014 ledet han innenriksministeriet ved presidentens kontor. Den 23. juni 2020 godkjente nasjonalforsamlingen Bunyoni som Burundis åttende statsminister. Han ble samme dag tatt i ed av presidenten. I april 2023 leter burundisk politi etter Bunyoni, men advart om hans forestående arrestasjon flykter han. De påståtte fakta er ikke kjent. Han ble til slutt arrestert 23. april, bursdagen hans. .
Sveitsisk kjøkkenstandard
Arbeidsdybde 60 cm
Benkedybden på 60 cm ble bestemt ut ifra gjennomsnittlig armlengde (fra albuen til håndgrepet). Skyveelementer er også 30 cm.
Elementetbredde 55 cm
Valget av 55 cm modulbredde er omdiskutert av flere grunner. For det første avviker det fra multipler på 10 cm, et mønster som ellers er vanlig (se modulsystemet). For det andre er ikke bredden begrunnet med relasjon til noen kroppsmål, men og det kan argumenteres for at dette heller burde vært gjort ettersom det åpenbart vil være forskjeller på brukervennligheten til for eksempel en smal eller en bred stekeovn. Et tredje argument er å sammenligne 55 cm med bredden på standardiserte stekebrett:
Selv om alle de nevnte brettene på 530 mm er smalere enn 55 cm, så vil 55 cm modulbredde være veldig marginalt ettersom det kreves en viss veggtykkelse inni stekeovnen til isolasjon og lignende.
Interessant nok kom den tyske møbelprodusenten Interlübke mange år senere med rasjonaliseringen om at 55 cm tilsvarer ytre skulderbredde på et gjennomsnittlige menneske.
Sjettedelshøyde (n/6)
Sjettedelen (tysk Sechstel) er standardens høydemål på på kjøkkenmøbler og hvitevarer, og er hovedårsaken til at standardens popularitet har holdt seg så bra. En sjettedel har et metrisk mål på 12.7 mm. En slik høydestandard på moduler er unik innen kjøkkenstandarder, og gjør det mulig med produsentuavhengig utskiftning av deler selv etter flere tiår.
Avstanden mellom underskap og overskap (som hver for seg er 6/6 eller 762 mm) måles også i sjettedeler (4/6 eller 508 mm), slik at kjøkkenmøblene får en samlet høyde på 16/6 eller 2032 mm.
Estetikk
Med sine fastsatte basismål har standarden satt en "kreativ aksent", og gir gode muligheter for å designe et kjøkken til integrerte hvitevarer.
Forholdet mellom arbeidshøyden og elementetbredden (90/55=1.64) er en god tilnærming til det gylne snitt (1.618..).
Kontrovers
I Sveits var det allerede på 1950-tallet vanlig å utstyre boliger med bruksklare kjøkken etter Frankfurterkjøkkenet sine prinsipper, noe som var tidligere enn andre europeiske land.
Frem til 1960-tallet ble innebygd kjøkken i resten av Europa forstått som et kjøkken med sammenhengende benkeplate. Denne formen for innbygging ble gjort ved å ha avtagbare deksler på hvitevarene. Ved salg fulgte hvitevarene som regel med boligen. Selve modulene ble (som på svenskekjøkkenet) ganske enkelt bare satt inntil hverandre side mot side.
Da SINK i 1967 presenterte sin standard for den tyske kjøkkenforeningen Arbeitsgemeinschaft Moderne Küche (AMK) og anbefalte den å bli tatt i bruk, var det imidlertid store forskjeller i synet på hva et kjøkken egentlig er. De tyske produsentene foretrakk en modulbredde på 6 M (60 cm). I 1973 da den første utgaven av DIN 68901 ble publisert oppstod for alvor striden om hva som var riktig bredde.
Hovedkritikken gikk var at nisjebredden på 55 cm ikke samsvarer med 10 cm-intervallene som brukes i det kjente modulsystemet til husbygging. Det var også en uenighet knyttet til at 60 cm var vanlig i Tyskland, og at sveitsiske produsenter da ville få en fordel siden de allerede produserte kjøkkenutstyr med 55 cm-bredde.
På 1980-tallet kulminerte tvisten med at den tidligere kjøkkenforeningen delte seg og det ble involvert en kartellkommisjonen. I 1983 splittet Verband zur Förderung der Modernen Küche (VFMK) seg fraVerband der Schweizer Fabrikanten von Einbauküchen (VSFE), som hadde komt inn fra SINK på midten av 1970-tallet. De tok tydelig avstand fra den sveitsiske kjøkkenstandarden, og opprettholdt kontakten med kjøkken- og hvitevarimportører med hvis støtte holdt diskusjonen om kjøkkenstandarder og korrupsjon i gang. Den andre siden kjempet heftig mot "den internasjonale udugeligheten".
I 1989 besluttet kartellkommisjonen at SINK-normen gav utenlandske produsenter en ulempe på det sveitsiske markedet, men fant at dette var berettiget ettersom SINK-normen var produsentuavhengig, hvilket ikke kunne sies om den tyske DIN-standarden. Ettersom den sveitsiske standarden er eldre enn alle andre standarder kunne man heller ikke snakke om en forsettlig ulempe. Kommisjonen gav sin støtte europeisk harmonisering, og mente at Sveits måtte tilpasse seg.
I 1995 kom den europeiske standarden for kjøkkenmøbler og -apparater, hvilket var basert på den tyske standarden DIN 68901. SINK-normen ble ikke tatt hensyn til. Gjennom internasjonale traktater er Sveits forpliktet til å vedta denne standarden, den europeiske standarden er derfor offisielt gjeldende i Sveits. Imidlertid selges det i parallell fremdeles utstyr på det sveitsiske markedet etter SINK-normen, men den sveitsiske kjøkkenstandarden har i dag bare status en bransjestandard.
I 2000 fusjonerte de to foreningene igjen for å danne det som nå er det sveitsiske kjøkkenforbundet (Küchen-Verband Schweiz). Holdningen til standarder er av pragmatisk karakter, og valget overlates ofte til kunden. En årsak til SINK-normens fortsatte popularitet er at Sveits har en svært høy andel av leide leiligheter som primært eies av institusjonelle investorer (pensjonsfond), og i disse er det et stort antall gamle leiligheter hvor det sveitsiske kjøkkensystemet garanterer billig utskifting av utstyr.
Sammenligning mellom SMS og EN 1116
Den viktigste strukturelle forskjellen mellom SMS og EN 1116 er at enhetene i det sveitsiske systemet settes inn mellom flankerende vegger, mens i den europeiske standarden er det innvendige oppsettet opp til produsenten (så lenge modulmålet opprettholdes på utsiden av hver modul, f.eks. 60 cm).
Dette kan medføre forvirring, fordi en 60 cm bredt hvitevare (f.eks. oppvaskmaskin) ikke kan bygges inn i et kjøkkenmøbel som er akkurat like bredt. Det må derfor skilles mellom innbyggingsmodeller og ekte innebygde enheter. Bredden på installasjonsnisjen for europeiske enheter er omtrent 56 cm, og er ikke definert i detalj. Den effektive forskjellen er veldig liten og ligger rundt 1 cm. Hvitevarer på markedet som passer begge standardene skiller seg ofte bare på fremsiden av enheten, og er like på innsiden. I denne sammenligningen tas det ikke i betraktning kantavstander som er nødvendige for drift. I det europeiske systemet legges det til 5 cm igjen på begge sider for å komme tilbake til et modulmål (multippel av 10 cm). Med SMS-systemet legges det bare på 0-2.5 cm per side, og man kan derfor si at det sveitsiske dimensjonssystemet muliggjør dermed bedre plassutnyttelse.
Begge systemene er basert på gjennomsnittshøyden til kvinner. En arbeidshøyde på 86 cm, som anbefales av DIN, er bare ideell for matlaging. Den siste utgaven av den europeiske standarden angis 91 cm arbeidshøyde som et alternativ.
Enheter med identiske dimensjoner garanteres ikke å passe sammen, ikke engang fra samme produsent. Tilleggsarbeid for å tilpasse møblene belastes vanligvis kunden.
Dagens situasjon på det sveitsiske markedet
På det sveitsiske markedet konkurrerer utstyr laget etter den europeiske og sveitsiske standarden mot hverandre. Det finnes utstyr for begge standardene som har sammenlignbare priser. I lang tid tilbød europeiske produsenter konsekvent bare utstyr laget etter den europeiske standarden, men de tilbyr nå også produkter basert på det sveitsiske målesystemet.
Oddvar Sandvin
Oddvar Sandvin (født 1966) er en norsk tidligere svømmer som representerte Odda IL, Oslo IL og IL Varg.
Han vant tre NM-gull og 15 NM-medaljer i perioden 1983–1990.
Frydenbergveien
Frydenbergveien finnes flere steder:
Punaauia
Punaauia er en kommune på Tahiti i Fransk Polynesia. Den utgjør en del av hovedstadsområdet Papeete. Folketellingen i 2017 viste et innbyggertall på 28,752.
Université de la Polynésie française holder til i Punaauia.
Uturoa
Uturoa er en by og kommune på nordspissen av øya Raiatea i Fransk Polynesia. Folketellingen i 2017 viste et innbyggertall på 4,215.
Raiatea lufthavn ligger ved Uturoa.
Vitacinis
Vitacinis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, gråbrun trebukk. Antennene er tynne og noe lengre enn kroppen (hos hannen). Pronotum er mye bredere enn langt, rundet, med en liten tann noen bak midten av hver sidekant. Dekkvingene er kraftig punkterte med mørke punkter, avsmalnende bakover, med en lengderibbe som ikke når fram til forkanten. Beina er middels lange, lårene klubbeformede.
Utbredelse
Arten er utbredt i Colombia.
Eckbos Legat
Eckbos Legat, tidligere Eckbos Legater, er en norsk allmennyttig stiftelse, og ble etablert av Eivind Eckbo fra 1923. Eckbos Legater bestod opprinnelig av flere ulike legater med forskjellige formål, men er siden samlet i én stiftelse. Stiftelsen forvalter en formue på rundt 1,5 milliarder kroner.
Australias klima
Klimaet i Australia varierer fra nesten tropisk klima i nord til et langt mer temperert klima helt i sør på kontinentet. De fleste mennesker bor på sørøstkysten av landet, og her har den største fjellkjeden i Australia, Great Dividing Range, på over 3500 kilometer mye å si for klimaet. Denne fjellrekken verner den sørøstlige delen av landet fra den stekende varmen og de tørre forholdene som finnes i de indre områdene av Australia som kalles for Outback. Det mest av Outback kan karakteriseres som ørken, men selv om det vanligvis får svært lite nedbør kan det tidvis passere tropisk lavtrykk over området som gir mye nedbør. Det fører gjerne med seg flom, oversvømmelser og stengte veger. Alice Springs, som ligger midt i Outback, fikk 205 mm med nedbør på en enkelt dag den 31. 1988. Det er nær den samme nedbørsmengden som byen normalt får på et helt år.
Toppene på av Dividing Range er de kaldeste stedene i Australia om man ser bort fra Tasmania, og været er nesten maritimt med regn eller snø omtrent halvparten av dagene i året. Her er det akkurat nok snø til at det er noen få steder som har skianlegg. Sørover fra fjellkjeden mot Bass-sundet og Tasmania blir klimaet mer maritimt med kjøligere vær og regn eller snø omtrent hver annen dag. Nordkysten av Australia merker den indiske monsunen hvert år og av den grunn kan det komme store nedbørsmengder. Bortimot alt av nedbør kommer derimot mellom desember og april. Vinteren fra mai til oktober er det varmt og fuktig, men det kommer svært lite nedbør.
Den normale nedbørsfordelingen gjennom året i Australia blir tidvis snudd på hodet av værfenomen som tropiske sykloner og El Niño-episoder. Sykloner kan av og til holde seg i nærheten av landet i dagevis og gi enorme mengder regn på kort tid – av og til opp i 500 mm på en dag. El Niño fører ofte til tørke i nord og i øst, mens La Niña kan føre til flom. Skogbranner herjet landet under El Niño-episoden i 1982–1983, mens området i New South Wales ble oversvømt av regnvann under La Niña i 1999-2000. Den kraftige El Niño-episoden i 1997-1998 hadde derimot liten påverknad på været i Australia.
Agniolamia
Agniolamia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, gråspraglete trebukker.
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i Afrika (Gabon, Kamerun, Kongo).
Kraft (Vreid-album)
Kraft er debutalbumet til det norske black metal-bandet Vreid.
Andrea Panizza
Andrea Panizza (født 14. juli 1998) er en italiensk roer.
Han representerte Italia under Sommer-OL 2020 i Tokyo, hvor han ble nummer 5 i dobbeltfirer.
Dominik Czaja
Dominik Czaja (født 12. august 1995) er en polsk roer.
Han representerte Polen under Sommer-OL 2020 i Tokyo, hvor han ble nummer 4 i dobbeltfirer.
Mahmod Ahmad
Mahmod Ahmad (født den 14. februar 1979) er en norsk økonom og politiker. Han er utdannet MBA ved Heriott-Watt universitet i Edinburgh, Skottland. Han er lokalpolitiker (SV) og satt i Viken SV sitt fylkesstyre i perioden januar 2019 til 14. februar 2021. Han ble innvalgt som fast representant i kommunestyret i Ullensaker kommune i 2019, i tillegg til at han er medlem av formannskap og gruppeleder for SV.
Pirae
Pirae er en kommune på Tahiti i Fransk Polynesia. Den utgjør en del av hovedstadsområdet Papeete. Folketellingen i 2017 viste et innbyggertall på 14,701.
Doctor Strange (film)
Doctor Strange er en amerikansk spillefilm produsert av Kevin Feige med regi av Scott Derrickson, basert på tegneserien Doctor Strange av Steve Ditko og Stan Lee. Filmen hadde premiere 4. november 2016.
Blant filmens rolleinnehavere finner man Benedict Cumberbatch, Chiwetel Ejiofor, Rachel McAdams, Benedict Wong, Michael Stuhlbarg, Benjamin Bratt, Scott Adkins, Mads Mikkelsen og Tilda Swinton.
Handlingsreferat
I Katmandu går en trollmann, Kaecilius, og hans ildsjeler inn i Kamar-Taj og halshugger en bibliotekar. De stjeler noen få sider fra et eldgammel, mystisk dokument som tilhører "den gamle" en trollmann som har undervist hver eneste student ved Kamar-Taj - inkludert Kaecilius, i mystikk. "Den gamle" forsøker å følge etter forræderne, men Kaecilius og hans følgere kommer seg unna. I New York City skader Stephen Strange, en velstående, anerkjent og arrogant nevrokirurg, begge hendene sine alvorlig i en bil-ulykke, slik at han ikke kan operere.
Kirurg Christine Palmer forsøker å hjelpe ham videre, men Strange prøver forgjeves ulike eksperimentelle operasjoner for å helbrede hendene sine. Strange får vite om Jonathan Pangborn, en handicappet som på mystisk vis fikk tilbake bena sine. Pangborn tar Strange med til Kamar-Taj, hvor han blir tatt inn av Mordo, en trollmann under "den gamle" som demonstrerer sine kunnskaper og godtar motvillig å trene Strange - hvis arroganse og ambisjon minner om Kaecilius. Desillusjonert av Strange og "den gamle" som trosser naturens lover, avviser Mordo sin karriere som trollmann og reiser sin vei.
Luca Rambaldi
Luca Rambaldi (født 9. desember 1994) er en italiensk roer.
Han representerte Italia under Sommer-OL 2020 i Tokyo, hvor han ble nummer 5 i dobbeltfirer.
Geir Andersen (svømmer)
Geir Andersen (født 1968) er en norsk tidligere svømmer som representerte Stavanger SC.
Han vant 9 NM-gull og 19 NM-medaljer i perioden 1987–1992.
Kroppslig situert kognisjon
Kroppslig situert kognisjon er en teoretisk retning innen psykologien som forsøker å forklare mekanismene bak hvordan det menneskelige sinnet fungerer. Retningen er opptatt av hvordan kroppen på ulike måter fungerer i et tett samspill med hjernen, og dermed er med på å innfluere hvordan vi tenker, husker, føler, og opplever verden.
Den tradisjonelle kognitive psykologien etter 1960, gjerne kalt kognitivismen, har basert seg på en datamaskinanalogi for å forklare kognitive prosesser, og i ekstensjon hvordan kognitive prosesser utvikler seg. Her sees hjernen ofte som en datamaskin hvor informasjon hentes inn gjennom hjernens modale systemer for persepsjon, handling og introspeksjon. Deretter vil informasjonen lagres som amodale, abstrakte symboler i et semantisk minnesystem som er separat fra de nevnte modale systemene. Hjernen prosesserer disse abstrakte enhetene med informasjon etter formelle regler, og meningen til symbolene blir definerte av og i forhold til andre abstrakte konsepter. Kognisjonen blir dermed sett på som løsrevet fra kroppen og eksisterende i en egen abstrakt ”sfære”.
Dette synet på kropp og sinn som noe todelt er midlertidig ikke forbeholdt kognitivismen. Derimot har denne dualismen en sterk filosofisk og akademisk tradisjon i vesten, hvor en av de mest betydningsfulle filosofene er Descartes. Lakoff og Johnson argumenterer for at innflytelsen fra denne tradisjonen har vært så sterk at den har ført til omfattende apriori antagelser om hvordan vårt mentale apparat fungerer, og dermed forårsaket feiltolkninger og misforståelser i forskningen på kognisjon. Disse a-priori antagelsene går igjen i mange andre områder av samfunnet, inkludert i de allmenne oppfattningene av hvordan vi tenker og handler.
Paradigmet for kroppslig situert kognisjon (embodied cognition eller grounded cognition) står som en alternativ måte å forstå kognisjon på, og har fått økende støtte de siste årene. Et teoretisk utgangspunkt for kroppslig funderte kognisjonsteorier er ikke et sinn som jobber med abstrakte problemer, men en kropp som trenger et sinn for å fungere i en dynamisk verden. Videre er det generelt antatt innenfor retningen at de kretsene i hjernen som styrer abstrakt tenking er sterkt knyttet til de modale systemene for sensoriske erfaringer. Gjenhenting av informasjon innebærer en reaktivering eller simulering av relevante inntrykk som har blitt registrert i forbindelse med innkoding av informasjonen. (Niedenthal, 2007; Barsalou 2008a) Tilhengere av retningen argumenterer altså for at kognisjon er basert på multimodale simuleringer som er situert i en kropp som handler i en fysisk og i en sosial verden.
En stadig økende mengde av teorier og empiriske funn gir støtte til kroppslig situert kognisjonsparadigmet, og disse stammer fra ulike disipliner som filosofi og lingvistikk, kognitive vitenskaper , psykologi  , robotikk , og nevrovitenskapene. Teoriene innenfor paradigmet vil dermed naturlig nok presentere ulike påstander, som i ulik grad er i konflikt med andre teorier innenfor paradigmet, og noen vil være mer kontroversielle enn andre.
Konseptuelle metaforer
Et område innenfor paradigmet kroppslig situert kognisjon kalles «konseptuelle metaforer». Blant de viktigste forskerne her er George Lakoff og Mark Johnson. I boka Metaphors We Live by argumenterer de for en teori om at kognisjon om abstrakte begreper er basert på en type metaforer, og at disse utgjør et fundament for hele vårt konseptuelle system. Slike grunnleggende metaforer kalles derfor gjerne konseptuelle metaforer.
Disse metaforene gjør det altså mulig for oss å forstå og beskrive relativt abstrakte konsepter med utgangspunkt i våre fysiske og sensoriske opplevelser av verden. Den typen konseptuelle metaforer som det har blitt forsket mest på blir noen steder kalt primærmetaforer. Disse er de mest grunnleggende konseptuelle metaforene, som andre mer omfattende konseptuelle metaforer kan bygges på. Et eksempel på en primærmetafor er ”affekt er varme”. Setninger som ”et varmt smil”, ”deres brennende kjærlighet”, og ”en kald skulder” kan alle sees på som uttrykk for denne.
En mer sammensatt konseptuell metafor er ”conduit metaforen” som har blitt beskrevet av Michael Reddy (1979). Denne er strukturert rundt hovedsakelig tre elementer: ”Ideer (eller mening) er objekter.” ”Lingvistiske uttrykk er beholdere.” ”Kommunikasjon er å sende.” Eksempler på ”conduit metaforen” kan sees i utsagn som: ”Når du har en god ide, prøv å fang den med ord.” ”Det er bare tomme ord.” ”Jeg føler at jeg ikke kommer igjennom med det jeg vil dele.” ”Tok du den?” ”Jeg har noe på hjertet som jeg ikke får ut. ” ”Jeg fikk ikke tak i det du prøver å få frem.”
Disse eksemplene viser hvordan perseptuelle eller sensorimotoriske, altså kroppslig situerte skjemaer blir brukt for å kunne forstå ulike abstrakte begreper. Lakoff og Johnsons ”The Integrated Theory of Primary Metaphor” er en teori som forsøker å gi en forklaring på hvordan primærmetaforene dannes. Et viktig element i denne teorien er at hos små barn vil gjerne ikke-sensorimotoriske opplevelser (som affekt) forekomme samtidig med sensorimotoriske opplevelser (som fysisk varme) når de blir holdt, matet og kost med, og de vil i utgangspunktet ikke klare å skille mellom disse. Når barna etter hvert skiller mellom disse opplevelsene vil det fremdeles være en sterk assosiasjon mellom fenomenene. Denne assosiasjonen er nevral og skjer ubevisst.
En implikasjon av denne teorien er dermed at alle mennesker benytter seg av et stort og omfattende nettverk av metaforer for å forstå abstrakte konsepter, og at denne prosessen skjer fra et svært tidlig stadium. En annen implikasjon er at våre ”høyere” kognitive prosesser, som kreativ og rasjonell tenkning, er basert på primærmetaforer og kan forstås bedre ved å ta hensyn til hvordan de er formet ut ifra kroppslige erfaringer. En tredje implikasjon er at der hvor det er rimelig å anta at barn fra ulike kulturer har like erfaringer, eksempelvis at de opplever varme og affekt samtidig gjennom fysisk nærhet, vil det også ligge universelle primærmetaforer i de ulike språkene.
I 2009 foretok Jostmann, Lakens og Schubert en serie med studier som samsvarer med sistnevnte implikasjon, og dermed støtter Lakoff og Johnsons teori. Disse forskerne hadde observert at tyngde er en metafor for viktighet i mange språk, inkludert engelsk, nederlandsk, spansk og kinesisk. For eksempel sier man ofte at man veier ulike meninger mot hverandre, at viktige personer har tyngde, at man ikke burde ta så tungt på ting, at noen kan være en lettsindig person, og lignende. Jostmann, Lakens og Schubert predikerte at forsøkspersoner som holdt en tung skriveplate ville vurdere ulike dilemmaer som viktigere enn forsøkspersoner som holdt enn lettere skriveplate. Det de fant var at de forsøkspersonene som holdt tunge skriveplater tilla utenlandsk valuta større verdi, vurderte rettferdige avgjørelsesprosesser som viktigere, viste mer omfattende tenking og hadde en større polarisering i sine graderinger av hvor enige de var i ulike argumenter.
Eivind Eckbo (1873–1966)
Eivind Eckbo (født 2. mai 1873 i Fet, død 18. mars 1966 i København) var en norsk høyesterettsadvokat, major, industrimann, legatstifter og filantrop.
Han har blitt beskrevet som «en av de mest særpregede og allsidige gründere i norsk næringsliv i første halvdel av 1900-tallet», og er også kjent for å ha etablert Eckbos Legat. Han var sentral i etableringen av Norges Rederiforbund, der han var daglig leder til 1915. I 1920- og 1930-årene ble han storaksjonær i blant annet Saugbrugsforeningen og Hafslund. Han samlet etterhvert mange av sine eierinteresser i selskapet Forenede Industrier AS (Forina); virksomheten omfattet tekstilindustri, teglverk, mineralindustri, hoteller og en større aksjepost i Dreyers Forlag, og Forina hadde aksjemajoriteten i flyselskapet Widerøe fra 1947.
En av Eckbos store interesser var folkehelse og vegetarisk kosthold, og han kjøpte storgården Borgja i Bø i 1935, der han drev eksperimenter med biodynamisk gårdsdrift og samlet og restaurerte en rekke kulturminner.
Eckbo var også en av de få norske støttespillerne til kunstneren Thorvald Hellesen (1888–1937) etter at Hellesen ble latterliggjort og avvist av det norske kunstmiljøet for å ha utviklet seg fra figurativ maler til den første norske kubisten.
Familie
Han var far til advokaten og politikeren Eivind Eckbo (1927–2017).
Kongsmarka kraftverk
Kongsmarka kraftverk er et vannkraftverk nær Svolvær i Vågan kommune i Nordland.
Det utnytter et fall på 196 meter fra Store Nøkkvann til Stor-Kongsvatnet.
Installert effekt er 2,5 MW fra en francisturbin. Årsproduksjon er 9,7 GWh.
Kraftverket ble startet i 1920. I mars 1956 ble stasjonen ødelagt av snøskred, og to maskinister mistet livet.
Det ble modernisert i 1994, alt det tekniske ble byttet ut.
Svømming under European Youth Summer Olympic Festival 2017
Svømming under European Youth Summer Olympic Festival 2017 ble arrangert fra 24. til 29. juli 2017 i Aqua Sportközpont i Győr i Ungarn.
Eva lager utvei
Eva lager utvei (original tysk tittel: Peter) er en østerriksk-ungarsk komedie fra 1933 regissert av Hermann Kosterlitz og med Franciska Gaal, Felix Bressart og Hans Jaray i hovedrollene.
Mujia
Mujia (kinesisk: 木枷, pinyin: mù jīa eller 枷鎖, jiā suǒ, eller fra fransk: cangue, eller «krage-gapestokk») var en innretning benyttet for allmenn bespottelse og ydmykelse og som legemlig avstraffelse i Kina og visse andre deler av Øst-Asia og Sørøst-Asia frem til inn på 1900-tallet.
Vanlig utforming
Fret var flere forskjellige utforminger av innretningen. Men en typisk mujia bestod av et stort og tungt flatt brett med et hull i midten stort nok for nakke og hals. Brettet hadde to deler. De ble lagt rundt halsen og festet i smal nok posisjon med hengsler og lås.
Straffen var å ha brettet påført i en bestemt periode, avhengig av forbrytelsens art. Den store Ming-lovboken (大明律) fra 1397 foreskrev at innretningen skulle være av tre og veie 25, 20 eller 15 jīn (omtrent 12,5, 10 eller 7,5 kilo) avhengig av forbrytelsen. Ofte var den så stor at fangen trengte hjelp til å spise og drikke, fordi han ikke kunne nå munnen med hendene.
Ordet cangue på fransk kommer fra det portugisiske canga, som betyr åk.
Giacomo Gentili
Giacomo Gentili (født 3. juli 1997) er en italiensk roer.
Han representerte Italia under Sommer-OL 2020 i Tokyo, hvor han ble nummer 5 i dobbeltfirer.
Maktbasen
Maktbasen er et analyseverktøy utviklet av Brennpunkt-redaksjonen i NRK. Basen gir oversikt over næringslivsnettverkene blant alle norske lokal- og rikspolitikere. Dataene kommer fra Vismas liste over foretak som er koblet med lister over politikere fra Kommuneforlaget. Referater fra saker og voteringer er koblet via tidspunkt for stemmegivingen, noe som har store muligheter for feilkilder. Dataene i basen blir ikke dynamisk oppdatert, men blir oppdatert minimum fire ganger i året. Basen ble lansert mandag 22. september 2008.
Det finnes en tilsvarende liste over stortingspolitikerne som kalles Politikerbasen.
Frydenbergveien (Oslo)
Frydenbergveien (17–45, 24–58) er en vei på Frydenberg/Hasle i bydel Grünerløkka i Oslo. Den går fra Grenseveien til Alnabanen, der den går over i Peter Møllers vei. Veien er en del av et gammelt veiløp fra Trondheimsveien ved Carl Berners plass opp til Hasle-gårdene. Den første delen av dette veiløpet er nå Frydens gate.
Veien har navn etter gården Frydenberg, tidligere Søndre Hasle, der hovedhuset (nr 37) nå brukes som barnevernsinstitusjon.
Veien starter parallelt inntil Gjøvikbanen og snor seg så gjennom eldre villabebyggelse med noen rekkehus og en del fortetting fram til Hasleveien.
Deretter følger på nordsida det gamle industrianlegget til Asea Per Kure. I området er det siden bygget en rekke boligblokker i et felt med navnet Frydenberg. Deler av den gamle produksjonshallen Frydenbergveien 48 er planlagt bevart og utbygd til ungdomsskolen Frydenbergveien skole. På sørsida ligger først en del flermannsboliger i tre, deretter produksjons- og lagerområdet til Arcus og Vectura (tidligere Vinmonopolet, adresse Haslevangen 14).
Veien krysser så Alnabanen og blir Peter Møllers vei.
Luxortemplet
Luxortemplet er et stort tempelanlegg fra oldtidens Egypt lokalisert på østbredden av Nilen i byen som i dag heter Luxor (i oldtiden Teben), antagelig bygget i perioden 1300 f.Kr., i epoken det nye rike i Egypt. På egyptisk var det kjent som ipet resyt, det vil si «den sørlige helligdommen». I Luxor er det seks store tempelkomplekser, det fjerde på venstre bredde er kjent til reisende og i reiselitteraturen som Goornah, Deir-el-Bahri, the Ramesseum, og Medinet Habu; mens de to templene på høyre bredde er kjent som Karnak og Luxor. Man ankommer fra nord og følger en gate hvor det står sfinkser på begge sider, som en allé. I enden av tempelet er det kapeller bygd av farao Tuthmosis III. I romersk tid var tempelet og dets omgivelser en del av festning for legionærer og lokaliseringen av de lokale romerske myndighetene.
Tempelet ble antagelig påbegynt av farao Ramses II. På noen av veggene er det slagscener fra Ramses IIs militære triumfer, særlig fra slaget ved Kadesj. Det skal også ha vært seks store statuer av Ramses II, i dag står bare rester av to av disse tilbake. Ved inngangen til selve tempelet står det en obelisk i rosa granitt, en gang var det to, men i dag står den andre på Place de la Concorde i Paris hvor den har stått siden 1835.
Historie
Det bevarte tempelet ble påbegynt bygget i regjeringstiden til farao Amenhotep III på 1300-tallet f.Kr. Både Horemheb og Tutankhamon la til søyler, statuer og lignende strukturer i tempelet. Ramses II satte i gang større byggeprosjekter på tempelet. I en senere periode forfalt det og Aleksander den store hevdet at han gjorde reparasjoner på det i tiden rundt 320 f.Kr.for å få tempelets tidligere glans og storhet tilbake. I romersk tid ble tempelet anvendt til flere formål, både militært, administrativt, men også religiøst.
Tempelet ble med tiden begravd under slam fra Nilens oversvømmelser. I tillegg begynte lokalbefolkningen å bygge hus og andre bygg på tempelområdet uten interesse for fortidens storhet. På 1200-tallet ble Abu Haggag-moskén bygget på toppen av århundrers avleiringer av grus og annet avfall på området.
Konstruksjon
Luxortempelet ble bygget av sandstein fra området Gebel el-Silsila som er lokalisert i sørvestlige Egypt. Denne typen sandstein er referert til som «nubisk sandstein». De ble benyttet for konstruksjon av monumenter i Øvre Egypt foruten også i tidligere og nyere restaureringsarbeid.
Som andre egyptiske strukturer var symbolisme og illusjonisme vanlige teknikker. For eksempel, for oldtidens egyptere var en helligdom formet som en Anubis-sjakal også et aspekt av Anubis. Ved Luxortempelet var de to obelisker som flankerte inngangen ikke av samme høyde (den minste av dem står i dag i Paris), men skapte illusjonen at de faktisk var det. Med formgivningen av tempelet synes det ut som om de hadde samme høyde, men ved hjelp av illusjonisme framheves de relative avstandene og får dem således til å se ut som om de har samme høyde på muren bak. Symbolsk er det en visuell og avstandseffekt for å framheve høydene og avstanden fra muren og vektlegger den allerede eksisterende monumentale gangveien. Generelt benyttes illusjonsteknikkene for å få tempelet og dets avstander og mellomrom til virke større, mindre eller høyere enn hva de er i virkeligheten.
Utgravninger
Fra middelalderen hadde den muslimske befolkningen bosatt seg i og rundt tempelet ved sørenden av fjellet. Grunnet den tidligere bybefolkningen i Luxor som stadig bygde på toppen av tidligere bygningstrukturer i og rundt tempelet, har det i århundrenes løp samlet seg grus, sand, og avleiringer som har ført til en kunstig høyde (tell) på rundt 15-16 meter i høyden.
Utgravningen av Luxortempelet begynte med den franske egyptologen Gaston Maspero (1846–1916) etter 1884 da han hadde fått tillatelse til å begynne arkeologiske undersøkelser. Utgravningene ble utført sporadisk fram til 1960. Den oppsamlede høyden hadde i århundrenes løp begrav tre kvartaler av tempelet som inneholdt gårdsplasser og søyleganger som utgjorde sentrum av den arabiske halvdelen av den moderne landsbyen. Maspero hadde vært interessert tidligere for utgravninger og hadde overtatt posisjonen til Mariette Pasha i 1881. Ikke bare var det avfall og skrot i den kunstige høyden, men det var også rester av barakker, lagerhus, hus, hytter, duetårn og annet som måtte fjernes for å komme ned til de arkeologiske lagene fra oldtidens Egypt. Maspero fikk autorisasjon og midler fra det egyptiske ministeriet for offentlige bygninger for å kunne forhandle kompensasjon for land dekket av hus og besittelser.
Hadeland, Land og Valders fogderi
Hadeland, Land og Valders fogderi (Hadeland, Land og Valders Fogderie) var en administrativ enhet (fogderi) i Akershus len med røtter fra 1500-tallet, inngikk fra 1662 i Akershus stiftamt, fra 1757 i Oplandenes amt og fra 1781 i Kristians amt.
I 1815 ble Hadeland og Land overført fra Toten og slått sammen med Valdres til Valdres, Land og Hadeland fogderi, som i 1856 igjen ble delt i Hadeland og Land fogderi og Valdres fogderi. Fogderiene i Kristians amt ble avviklet i 1909.
Matrikkelen 1838
Valdres, Land og Hadeland fogderi:
Herredsinndeling mot slutten av 1800-tallet
Hadeland og Land fogderi:
Perlemor
Mange bruker perlemor til å lage dekor og pynt, som smykker, mange typer musikkinstrumenter og ulike intarsiarbeider. Skjefter til håndvåpen og dekor på knivskjefter er også vanlig steder å finne perlemor. Tidligere var det også vanlig å lage knapper av perlemor. Slik perlemor kommer gjerne fra skallene til havperlemuslinger og store marine snegler, som artene i øresneglfamilien. Perler er runde kuler av perlemor, som dannes i bløtdelene på muslinger om et sandkorn kommer seg inn. Perler er svært kostbare om de er tilnærmet perfekte.
Perlemor består av mikroskopiske flak med bare noen nanometer mellom. «Den kompleksiteten vi har observert i perlemor på nanonivå, er direkte forbløffende og ser ut til å være en avgjørende faktor når det gjelder materialets seighet» sier Christine Ortiz (20. september 2005), professor ved avdelingen for materialvitenskap og -teknikk ved Massachusetts Institute of Technology i USA.
Etymologi
Ordet perlemor har kommet til norsk via dansk fra den tyske benevnelsen perlmutt, et ord som igjen stammer fra det latinske mater perlarum, det vi si «perlenes mor». En anså tidligere perlemuslingen som en mor eller livmor for de naturlige perlene som dannes i en perlemusling. Det er imidlertid bare snakk om at muslingen kapsler inn sandkorn og urenheter med et sekret for å beskytte seg, noe som etter lang tid og mange lag blir til en perle, på [latin kalt perla (avledet fra pirula = «lille pære»).
Håkon Strand
Håkon Strand (født 1973) er en norsk tidligere svømmer som representerte Lambertseter SK.
Svømming under Samveldelekene 2022 – 50 meter fri menn
50 meter fri menn er en svømmeøvelse som ble arrangert under Samveldelekene 2022 i Sandwell Aquatics Centre i West Midlands, England 2. og 2. august 2022.
Semifinaler
Resultatene var som følger:
Finale
Resultatene var søm følger_
Puka Puka
Puka Puka eller Pukapuka er en atoll og en kommune i Tuamotuøyene i Fransk Polynesia. Folketellingen i 2017 viste et innbyggertall på 163, noe som gjorde Puka Puka til landets minste kommune.
Øya har flyplass.
Mahina
Mahina er en kommune på Tahiti i Fransk Polynesia. Den utgjør en del av hovedstadsområdet Papeete. Folketellingen i 2017 viste et innbyggertall på 15,116.
Clément Turpin
Clément Louis Jean Turpin (født 16. mai 1982 i Oullins) er en fransk fotballdommer som til daglig dømmer i landets øverste divisjon Ligue 1. I tillegg har han dømt flere internasjonale kamper på aldersbestemt nivå både i regi av FIFA og UEFA. Han har også fungert som hoveddommer i flere internasjonale mesterskap som olympiske leker, europamesterskap og verdensmesterskap, samt under sluttspill og finaler i flere europeiske klubbturneringer.
Turpin fikk han sine første kamper i Championnat National (nivå tre) i 2006 før han året etter tok steget opp i Ligue 2 (nivå to). Han debuterte som hoveddommer på landets øverste nivå den 23. mai 2009 da han dømte seriekampen mellom OGC Nice og Toulouse FC (0–2).
Hans Jørgen Darre
Hans Jørgen Darre (født 27. september 1803 i Klæbu, død 11. mars 1874 i Marbella) var biskop i Nidaros bispedømme fra 1849 til 1860. I årene før dette hadde han ledet det første lærerseminaret i Klæbu, og bygd dette opp til et pedagogisk senter.
Prest
Hans Jørgen Darre ble i 1828 prest som sin far Jacob Hersleb Darre, og begynte som personelkapellan for sin far i Klæbu. I 1833 overtok han som sokneprest i prestegjeldet. I løpet av 1830-tallet fant bispedømmet at det var behov for et lærerseminar i stiftet, og valget for plassering falt på Klæbu, mye på grunn av Darre. Seminaret startet i januar 1839 med Darre som bestyrer og lærer, og all undervisning foregikk i prestegården.
Biskop
Darre var en svært god lærer, og gjorde seminaret til et pedagogisk sentrum, men han ble utslitt av arbeidet, og da bispesetet var ledig i 1848, ønsket han å bli biskop. Han fikk støtte fra prostene i bispedømmet, men alle de andre biskopene var imot at han skulle bli biskop. Kirkestatsråden var nå Nidaros', og Darres, tidligere biskop Hans Riddervold, og i 1849 utnevnte han Darre til sin etterfølger.
Darre opplevde omtrent samtidig å bli enkemann og satt tilbake med fire mindreårige barn. Han led i tillegg av kraftig leddgikt.
Likevel satte han igang med den mest grundige rekken av bispevisitaser til da. Han var innom nesten alle soknene to ganger i løpet av bispetiden sin, og fokuserte særlig på skole og utdanning i visitasene sine.
Da kong Karl IV ville la seg krone i Nidarosdomen i 1860 led Hans Jørgen Darre både av leddgikten og en blærebetennelse. Han mente han ikke ville klare å utføre kroningen, og søkte om avskjed fra embedet, noe han fikk fra 11. juli 1860.
De resterende årene han levde brukte han mye tid i Det Kongelige Norske Videnskabers Selskab der han holdt flere foredrag. Han var leder for selskapet i to perioder (1851-55 og 1870-72) Han gav også ut bøker, blant annet boken Kong Sverre og Norge paa hans Tid (1869).
Jomfrubråtveien 39 naturminne
Jomfrubråtveien 39 naturminne er to store furutrær som ble fredet 16. desember 1960. Trærne er over to meter i omkrets, og er verdifulle blant annet for spesielle insektarter.
Sworn Vengeance (Severe Torture-album)
Sworn Vengeance (utgitt 2005) er det fjerde studioalbumet til det nederlandske brutal death metal-bandet Severe Torture.